EkBass/fiwiki-20250220-pages-articles huggingface dataset:
Never Crazy

Never Crazy on japanilainen rockyhtye, joka perustettiin vuonna 2002 ja hajosi vain kolmea vuotta myöhemmin, vuonna 2005. Se jäi melko tuntemattomaksi. Never Crazy luokitellaan oshare kei -bändiksi. Never Crazyn perustivat Yuu, Masahiro, Kenta ja Niino. He tekivät yhden demon, kaksi maxi-singleä, yhden mini-albumin ja yhden albumin. He pääsivät myös moniin tapahtumiin. Yksi tärkeimmistä oli Kyoto Musehallissa pidetty Kyoto Rock Summit -tapahtuma. Kaikki näytti hyvältä, kunnes 24. huhtikuuta pidetyssä konsertissa he kertoivat Niinon jättävän yhtyeen. Niinon viimeinen konsertti Never Crazyn kanssa olisi 26. toukokuuta Osaka Musella. Muut jäsenet eivät osanneet päättää lopettaisivatko Niinon lähdön jälkeen vai etsisivätkö tilalle uuden basistin. He päättivät miettiä asiaa ja aikoivat pitää tauon kuukauden loputtua. Yhtye jatkoi esiintymisiään normaalisti, kunnes heidän nettisivuilleen ilmestyi viesti vain kaksi päivää ennen viimeistä konserttia Niinon kanssa: Rumpali Kenta oli pyörtynyt, ja hänellä oli todettu vakava aivoverenvuoto. Kaksi päivää myöhemmin, 26. toukokuuta viimeisessä konsertissa, vain kolme neljästä jäsenestä ilmaantui paikalle, ja he kertoivat surullisia uutisia: Kenta oli kuollut sinä aamuna. Jäsenet päättivät lopettaa Never Crazyn. == Jäsenet == *Yuu, laulu *Masahiro, kitara *Niino, basso *Kenta, rummut == Lähteet== *JAME == Aiheesta muualla == *Viralliset sivut Luokka:Japanilaiset rockyhtyeet
Julius Aghahowa

Julius Aghahowa (s. 12. helmikuuta, 1982 Benin City, Nigeria)Footballdatabase on nigerialainen jalkapalloilijahyökkääjä, joka pelasi seuratasolla muun muassa Ukrainassa, Englannissa ja Turkissa. Aghahowa siirtyi kaudeksi 2009–2010 takaisin FK Šah’tar Donetskiin pelattuaan välillä Englannissa Wiganissa ja Turkissa Kayserisporissa. Aikaisemmin hän oli edustanut FK Šah’tar Donetskia kaudesta 2000–2001 kauteen 2006–2007. == Maajoukkueura == Aghahowa on pelannut 32 ottelua Nigerian maajoukkueessa ja tehnyt niissä 14 maalia, mukaan lukien Nigerian ainoan maalin vuoden 2002 MM-kisoissa. Hän oli Nigerian paras maalintekijä Afrikan-mestaruuskilpailuissa 2002. Hän pelasi myös vuoden 2000 olympialaisissa. Juliuksen veli, Christopher James muutti Englantiin ennen Juliusta ja asui Milton Keynesissä. Hän on myöhemmin muuttanut Hartlepooliin. == Lähteet == Luokka:Nigerialaiset jalkapalloilijat Luokka:Vuonna 1982 syntyneet Luokka:Elävät henkilöt
Cayugat

Cayugat olivat yksi irokeesien liittokunnan viidestä kansasta. Heidän omakielinen nimensä on käännetty "Likaisen maan kansaksi" ja joskus myös "Suuren suon ihmisiksi". Liiton on oletettu syntyneen 1500-luvun jälkimmäisellä puoliskolla. Sen tehtävänä on ollut turvata rauha kaikkien siihen kuuluvien viiden kansan välillä ja pitää yhtä mahdollisten ulkopuolisten hyökkäysten kohdistuessa heihin. Suuren rauhan-aatteen irokeesien keskuuteen tuoneen Hiawathan kunniaksi liittokunnan symbolina pidettiin vyötä, johon sisältyi heidän historiansa. Se koostui viidestä kuviosta. Keskellä oli liiton valkoinen rauhan puu, joka edusti irokeesien sydäntä. Puun molemmin puolin oli kaksi erikokoista neliötä liitettyinä kapealla nauhalla toisiinsa. Tämä symbolismi kuvasi viittä irokeesien alkuperäistä kansaa. Cayuga Nation Vasemmalta oikealle: senecat, läntisten ovien vartijat; cayugat, suurten piippujen pitäjät; onondagat, rauhanvyön säilyttäjät; oneidat, Suuren rauhanpuun istuttajat ja mohawkit, itäisten ovien vartijat. Hiawathan vyö nousi uudelleen esille irokeesien tunnuksena 1900-luvulla heidän joutuessaan toistuviin yhteenottoihin niin New Yorkin kuin Ontarionkin hallitusten kanssa. Omia asioitaan tarmokkaasti ajaen ja itsetuntoonsa luottaen irokeesit onnistuivat pyrkimyksessään tuoda liittokuntansa esiin uudelleen. Tästä osoituksena he saivat sinivalkoisen lipun, jossa heidän alkuperäinen tunnuksensa on kuvattuna jälkipolville. Irokeesit kävivät 1600-luvulla lukuisia sotia joiden seuraukset olivat vuosisadan loppuun mennessä käyneet tuhoisiksi heille itselleen. Uusi Ranska vahvoine intiaaniliittolaisineen onnistui iskemään kuolettavasti liittokunnan moniin kyliin. Cayugat kärsivät vähiten tappioita.Cayuga Indian Tribe history Yhdysvaltain vallankumouksen jälkeen 1770-luvun lopulla suurin osa cayugoista muutti Kanadaan palaamatta koskaan takaisin. New Yorkiin jääneet cayugat hajaantuivat saman vuosisadan loppuun mennessä joidenkin yhdistyessä suurilukuisempiin senecoihin. Suurin osa cayugoista puhuu englantia. Enää noin 100 henkilöä puhuu perinteistä kieltään ==Lähteet== Luokka:Kanadan alkuperäiskansat Luokka:Yhdysvaltain alkuperäiskansat
Williams FW11

Williams FW11 ja Williams FW11B olivat Formula 1 -autoja, joilla Canon Williams Honda Team -talli kilpaili kausilla –. Auton suunnittelusta vastasivat Patrick Head ja Frank Dernie. Autossa oli voimanlähteenä Hondan valmistama 1,5-litrainen kuusisylinterinen tuplaturbomoottori. Autoa ajoivat kilpailuissa brittiläinen Nigel Mansell ja brasilialainen Nelson Piquet sekä italialainen Riccardo Patrese. == Teknisiä tietoja == *Moottori: Honda RA166E 1 494 cc (1.5 L) 80° V6T, neljä venttiiliä sylinteriä kohden (24v), DOHC, IHIn tuplaturbo, 820-900 hv, 12 500 RPM *Vaihdelaatikko: 5-vaihteinen manuaali *Renkaat: Goodyear *Polttoaine: Mobil *Auton kuivapaino: 540 kg *Polttoainetankin tilavuus: 195 L ==Formula 1 -tulokset== (lihavointi tarkoittaa paalupaikkaa ja kursivointi kilpailun nopeinta kierrosta.) Vuosi Talli Moottori Renkaat Kuljettajat 1 2 3 4 5 6 7 8 9 10 11 12 13 14 15 16 Pisteet Sijoitus 1986 Williams Honda V6T BRA ESP SMR MON BEL CAN USE FRA GBR GER HUN AUT ITA POR MEX AUS rowspan="3" 141 rowspan="3" 1. Nigel Mansell Kesk. 2 Kesk. 4 1 1 5 1 1 3 3 Kesk. 2 1 5 Kesk. Nelson Piquet 1 Kesk. 2 7 Kesk. 3 Kesk. 3 2 1 1 Kesk. 1 3 4 2 1987 Williams Honda V6T BRA SMR BEL MON USE FRA GBR GER HUN AUT ITA POR ESP MEX JPN AUS rowspan="4" 137 rowspan="4" 1. Nigel Mansell 6 1 Kesk. Kesk. 5 1 1 Kesk. 14 1 3 Kesk. 1 1 DNS Louk. Nelson Piquet 2 DNS Kesk. 2 2 2 2 1 1 2 1 3 4 2 15 Kesk. Riccardo Patrese 9 == Lähteet == Luokka:Formula 1 -kausi 1986 Luokka:Formula 1 -kausi 1987 Luokka:Williamsin Formula 1 -autot
Harmaakultarinta

Harmaakultarinta (Hippolais languida) on kerttusten heimoon kuuluva varpuslintu. == Koko ja ulkonäkö == Linnun pituus on noin 14 senttimetriä, siipien kärkiväli 20–23 senttimetriä ja paino keskimäärin noin 13 grammaa. Linnun höyhenpuku on päältä harmaa ja alapuolelta valkeahko. Nokka on suora ja tukevahko. Kyynärsulkien vaaleista reunoista muodostuu siivelle paneeli. Sukupuolet ovat saman värisiä.Cramp, Stanley (toim.) 1992: The Birds of the Western Palearctic. Vol. VI Warblers. - Oxford University Press. Hong Kong. == Esiintyminen == Harmaakultarinta esiintyy Keski-Aasiassa Kaspianmeren itäpuolella ja Persianlahden pohjoisosassa sekä paikoin Lähi-idässä Israelissa ja Kaakkois-Turkissa. Lajia ei ole tavattu Suomessa.Rariteettikomitea Lajin esiintymisalueen laajuus on 1–10 miljoonaa neliökilometriä, Euroopassa elää 27 000–73 000 yksilöä ja sen kanta on elinvoimainen. == Elinympäristö == Laji elää karuilla, pensaikkoisilla hiekka- ja kalliomailla, etenkin tamariski- ja paatsamatiheiköissä, sekä alavilla mailla että vuoristossa 1 600 metrin korkeuteen saakka. == Lisääntyminen == Kasvinosista rakennettu kuppimainen pesä on pensaassa 0,5–2 metrin korkeudella maasta. Naaras munii 4–5 munaa. Muna painaa noin 1,79 grammaa. Pesintä tunnetaan puutteellisesti. == Ravinto == Pääasiassa harmaakultarinta on hyönteissyöjä. == Lähteet == Luokka:Kerttuset
Toyota Avalon

Toyota Avalon on suurikokoinen henkilöauto, joka on varustettu 3,5 litran V6-bensiinikoneella. Tätä sedania on valmistettu vuodesta 1994 alkaen. Vuonna 2005 sen valmistus siirtyi Australiasta Amerikkaan. Autoa ei ole tyyppihyväksytty Euroopassa, eikä se siten ole rekisteröitävissä uutena EU:n alueella. Autoja on tuotu Suomeen esimerkiksi muuttoautoina. Uutena autoa on myyty esimerkiksi Venäjällä, Australiassa, USA:ssa ja Aasian maissa. Toyota valmistaa Avalon -mallia Toyota Motor Manufacturing Kentucky -tehtaalla, Kentuckyn osavaltiossa, Yhdysvalloissa. == Sukupolvet == Tiedosto:95-97 Toyota Avalon .jpg|Ensimmäinen sukupolvi Tiedosto:2000-2002 Toyota Avalon -- 04-11-2012 1.JPG|Toinen sukupolvi Tiedosto:05-07 Toyota-Avalon.jpg|Kolmas sukupolvi Tiedosto:2011 Toyota Avalon -- 06-16-2010.jpg|Kolmannen sukupolven facelift Tiedosto:Toyota Avalon XX40 P4250806.jpg|Neljäs sukupolvi Tiedosto:2019 Toyota Avalon (SIAM 2018).jpg|Viides sukupolvi == Aiheesta muualla == Avalon Luokka:Full-size-luokan autot Luokka:E-segmentin autot Luokka:1990-luvun autot Luokka:2000-vuosikymmenen autot Luokka:2010-luvun autot Luokka:2020-luvun autot
London City Airportin asema

London City Airport on asema samannimisen lentoaseman länsipuolella Docklands Light Railwayllä Lontoon Newhamin boroughissa, Oyster-vyöhykkeellä 3. Asema on avattu 2. joulukuuta 2005. Sieltä kulkee junia Bankiin keskustassa sekä Woolwich Arsenaliin idässä kymmenen minuutin välein. Ennen aseman rakentamista paikalla sijaitsi esikoulu. ==Suunnittelu== Kuten monet Docklands Light Railwayn asemat, myös London City Airport on silta-asema. Se on myös kokonaan katettu. Asemalla on kaksi siäänkäyntiä, ja laiturit on yhdistetty hissein ja liukuportain asemahalliin, josta on kävelysiltayhteys lentoaseman terminaaliin. Vaikka asema on suunniteltu samalla periaatteella kuin monet muut DLR:n asemat, siinä on joitakin lentomatkustajia ajatellen lisättyjä piirteitä. Laiturisaarekkeella on suljettu odotustila, jonka lisäksi asemalta löytyy DLR:lle epätyypillisesti miehitetty lipunmyyntitoimisto. ==Lähteet== ==Aiheesta muualla== Luokka:Docklands Light Railwayn asemat
Toyota Aurion

Toyota Aurion (lausutaan or-ree-on) on kokoluokaltaan keskisuuri henkilöauto, jota on tuotettu Toyotan Australian tehtailla sekä tietyissä osissa Aasiaa (lähinnä Japanissa) vuodesta 2006 lähtien. Kyseinen auto on yleisesti varustettu 3,5 litran V6-bensiinikoneella. Autoa myydään useissa Aasian maissa nimellä Toyota Camry, jossa on "mallisisaruksiinsa" nähden erona päivitetty etu-ja takaosan muotoilu sekä pienet sisätilan muutokset. Toyota Aurionia ei ole tyypitetty Euroopan unionin alueella. ==Sukupolvet== Tiedosto:2007 Toyota Aurion Prodigy 06 (edit 5).jpg | Ensimmäinen sukupolvi Tiedosto:2009 Toyota Aurion (GSV40R MY10) AT-X sedan (2010-07-25).jpg | Ensimmäisen sukupolven facelift Tiedosto:2015 Toyota Aurion (GSV50R) AT-X sedan (2015-07-06) 01.jpg | Toinen sukupolvi Tiedosto:2015 Toyota Aurion (GSV50R) Presara sedan (18996533164).jpg | Toisen sukupolven facelift == Katso myös == * Toyota Corolla * Toyota Prius * Toyota Avensis == Lähteet == * Toyota Aurion Red Book, Automotive Data Services == Aiheesta muualla == Aurion Luokka:D-segmentin autot Luokka:2000-vuosikymmenen autot Luokka:2010-luvun autot
Herodeksen temppeli

250px|thumb|Pienoismalli Herodeksen temppelistä Israelin kansallismuseossa. Herodeksen temppeli tai kolmas temppeli oli Herodes suuren vuonna 19 eaa. Jerusalemiin rakennuttama laajennus Toisesta temppelistä. Temppeliä kutsuttiin myös nimellä kolmas temppeli ja se sijaitsi todennäköisesti nykyisen Kalliomoskeijan paikalla. Temppeli tuhoutui ensimmäisen juutalaissodan aikana Jerusalemin piirityksessä vuonna 70. Vuonna 691 viimeisetkin temppelin jäännökset raivattiin ja paikalle rakennettiin Kalliomoskeija. == Lähteet == * Luokka:Jerusalemin toinen temppeli en:Second Temple#Herod's Temple
Koulukadun kenttä

Koulukadun kenttä on Suomen ensimmäinen tekojäärata, joka sijaitsee Tampereen keskustassa, Kaakinmaan kaupunginosassa Koulukadun varrella. Tekojäärata rakennettiin vuonna 1956. == Historia == Alun perin paikalla oli kolme Tampereen Tennisseuran tenniskenttää. Ilves sai Tennisseuralta luvan jäädyttää kentät talvisaikaan ja rakensi paikalle jääkiekkokentän harjoituksiaan ja otteluitaan varten loppuvuodesta 1934. Tuolloin kenttää ympäröi vain jääpallokentän kaltainen matala reunus, eikä katsomorakennelmiakaan ollut. Ilves ylläpiti kenttää ja myi jääaikaa myös muille seuroille. Kenttää kutsuttiin läheisen oppilaitoksen mukaan Talouskoulun tai kansanomaisemmin Soppakoulun kentäksi. Varsinainen korkealaitainen kiekkokaukalo sekä katsomo rakennettiin Koulukadulle syksyllä 1945. Uusitun kentän avausottelu pelattiin 14. joulukuuta. Kentän äärelle mahtui aluksi 4 500 katsojaa. Koulukadun SM- sarjan-yleisöennätys on vuodelta 1964 ottelusta Tappara–TK-V, 10 655 katsojaa. === Tekojäärata === Vuonna 1956 Koulukadulle rakennettiin Suomen ensimmäinen tekojäärata. Sitä olivat rakentamassa Tampereen kaupunki, paikallisten jääkiekkoseurojen pelaajat ja naapurissa sijainnut virvoitusjuomatehdas Pyynikki Oy, jonka kylmälaitteet huolehtivat kentän jäädytyksestä. Ensimmäinen ottelu pelattiin vuoden 1956 marraskuussa. Tilaisuus alkoi apulaiskaupunginjohtaja Erkki Lindforsin sekä keinojääratayhdistyksen puheenjohtaja Usko Teromaan sanoin, jota sitten seurasi ilotulitus. Pikasarjassa pelasivat keskenään paikalliset SM-joukkueet Ilves, Tappara ja Koovee. Avausmaalin tekojääradalla teki Ilveksen Hakimsan. Tekojäällä on sanottu olleen ratkaiseva merkitys koko Suomen jääkiekkoilun ammattilaistumiselle, kun peli- ja harjoittelumahdollisuudet lisääntyivät kauden pidetessä ja jäävarmuuden parantuessa. Vuosien varrella kentällä vieraili useita ulkomaalaisia joukkueita. Kanadan ja Neuvostoliiton maajoukkueiden vierailut keräsivät katsomoihin jopa yli 10 000 katsojaa. Kun vahvat tamperelaisjoukkueet Ilves, Koovee ja Tappara siirtyivät vuonna 1965 valmistuneeseen Hakametsän jäähalliin, Koulukadulle jäivät pelaamaan alemmilla sarjatasoilla pelaavat joukkueet. Nykyään, kun Tampereelle on rakennettu useita jäähalleja, Koulukadun kenttä on etupäässä yleisöluistelukäytössä ja läheisten koulujen liikuntatuntien pitopaikkana. Kentän viereisessä talossa toimi aikoinaan De Gamlas Hem -vanhainkoti, josta syntyivät termit "mummokori" ja "ylämummo", joka tarkoitti Pyhäjärven puoleisen maalin vasenta ylänurkkaa. Tuoreita tapahtumia Koovee järjesti Koulukadun kentällä 29. marraskuuta 2009 seuran 80-vuotisjuhlan, jonka ohjelmaan kuului mm. tamperelaisten jääkiekkolegendojen näytösottelu ja Suomi-sarjan ottelu KOOVEE–Nokian Pyry. Tapahtumaa seurasi 1 414 katsojaa. == Kirjallisuutta == * == Aiheesta muualla == * Koulukadun kenttä ja tekojäärata * ”Suomen ensimmäinen keinojäärata avautui Tampereelle 1956” - Yle, Elävä Arkisto * Tampereen keinojäärata avattiin - Tampere paras joukkue pikasarjassa (HS Aikakone, tilaajille, s. 15) ==Lähteet== Luokka:Suomen tekojääradat Luokka:Tampereen urheilupaikat Luokka:Kaakinmaa
Gerda Steinhoff

Gerda Steinhoff (29. tammikuuta 1922, Danzig-Langfuhr – 4. heinäkuuta 1946, Danzig, Stolzenberg) oli toisen maailmansodan aikainen saksalainen keskitysleirivartija ja SS-nainen. Vuonna 1939 Steinhoffista tuli kokki, hän meni naimisiin ja sai lapsen. 1944 natsit etsivät uusia leirinvartijoita, jolloin Steinhoffista tuli vartija Stutthofin keskitysleiriin. 1. lokakuuta 1944 hänestä tuli Stutthofin naisten leiri SK-III:sen Blockleiterin. Siellä hän osallistui vankien valitsemiseen kaasukammioihin. 31. lokakuuta 1944 Steinhoff ylennettiin SS-Oberaufseherin arvoon ja siirrettiin Danzig-Holmin alaleirille. 1. joulukuuta 1944 hänet siirrettiin jälleen Bromberg-Ostin naisten alaleirille Stutthofiin Bydgoszcziin, ei kovin kauaksi Gdańskista. Siellä hän sai mitalin 25. tammikuuta 1945 lojaaliudestaan ja kolmannelle valtakunnalle tekemistään palveluksista. Steinhoff syventyi kokonaan leirityöhönsä ja sai maineen julmana leirivartijana. Vähän ennen toisen maailmansodan loppua hän pakeni leiristä kotiinsa. 25\. toukokuuta 1945 Puolan viranomaiset pidättivät Steinhoffin ja hän joutui vankilaan. Hän joutui oikeuteen toisten SS-naisten ja kapojen kanssa ja tuomittiin kuolemaan osallisuudestaan vankien valitsemiseen kaasukammioihin ja vankien sadistiseen hyväksikäyttöön. Steinhoff hirtettiin julkisesti 4. heinäkuuta 1946 Biskupia Gorka-kukkulalla lähellä Gdańskia. ==Aiheesta muualla== * Gerda Steinhoff (1922-1946) - kuvia ja lyhyt elämäkerta Luokka:Saksalaiset teloitetut Luokka:Sotarikoksista teloitetut Luokka:SS-naisavustajat Luokka:Vuonna 1922 syntyneet Luokka:Vuonna 1946 kuolleet
Vestlandet

Vestlandet on Etelä-Norjan länsiosasta maantieteellisenä alueena käytetty nimitys, joka kattaa Møren ja Romsdalin läänin, Vestlandin läänin sekä Rogalandin läänin. 1\. heinäkuuta 2009 Vestlandetissa asui 1 253 610 henkilöä (26,0 % väestöstä) ja alueen pinta-ala on 58 560,4 km² (18,1 % maan kokonaispinta-alasta). Aiemmin Agder oli osa Vestlandetia aina vuoteen 1902, kunnes kirjailija Vilhelm Krag loi käsitteen Sørlandet ja sitä alettiin pitää omana maantieteellisenä alueenaan. Vestlandetin tärkein kaupunki on Bergen, minkä lisäksi alueella on 21 muuta kaupunkia ja 121 kuntaa. == Piirit == Vestlandetiin on perinteisesti kuulunut viisitoista piiriä: *Dalane *Hardanger *Haugalandet *Jæren *Midhordland *Nordfjord *Nordhordland *Nordmøre *Romsdal *Ryfylke *Sogn *Sunnfjord *Sunnhordland *Sunnmøre *Voss Luokka:Norjan alueet
Mikko Rintanen

Mikko Rintanen (s. 3. helmikuuta 1958 Vaasa) on suomalainen muusikko, joka tunnetaan ehkä parhaiten kosketinsoittajana, mutta hallitsee myös kitaran ja rumpujen soittamisen sekä laulamisen. Mikko Rintanen on vaikuttanut paljon vaasalaisissa musiikkipiireissä ja ollut mukana mm. pop- ja rock yhtyeissä Zotch, Ramblin' Band, Argus ja Rintanen-Gräsbeck Band. Rintanen on kuulunut muun muassa yhtyeisiin Royals (1978), White House, A-media, Turbulence, Kirka ROCK ja Wigwam (1992-1993) sekä Hectorin kiertuekokoonpanoon. Vando Suvannon albumeilla hän on soittanut myös kitaraa ja lyömäsoittimia. Rintasen ensimmäinen soololevy Mikko Rintanen Proudly Presents - Faustburger ilmestyi vuonna 2006 ja sen teossa ovat olleet mukana esimerkiksi Maarit Hurmerinta ja Jim Pembroke. Luokka:Suomalaiset muusikot Luokka:Suomalaiset säveltäjät Luokka:Suomalaiset sanoittajat Luokka:Suomalaiset kosketinsoittajat Luokka:Wigwamin jäsenet Luokka:Vuonna 1958 syntyneet Luokka:Elävät henkilöt
Legio VI Ferrata

Legio VI Ferrata () oli Julius Caesarin vuonna 58 eaa. perustama roomalainen legioona ja sen tunnus oli härkä. Legioonaa kutsuttiin myös nimellä Fidelas Constantas, joka tarkoittaa uskollista ja vakaata. Ferrata osallistui Rooman sisällissotiin Caesarin puolella Hispaniassa, jossa se sai lisänimen Hispaniensis. Vuonna 48 eaa. Caesar vei legioonan Aleksandriaan, Egyptiin, jossa se kärsi musertavan tappion. Legioona oli tämän jälkeen Syrian ja Bithynia et Pontuksen provinsseissa. Vuonna 44 eaa. Ferrata lakkautettiin, mutta se perustettiin uudestaan seuraavana vuonna. Ja 36 eaa. se otti osaa Parthian sotaan. Vuosina 9 eaa.–73 jaa. legioona oli Syyrian varuskunnassa, jossa se taisteli parthialaisia vastaan parthialaissodissa ja juutalaisia vastaan ensimmäisessä juutalaissodassa 66–73. Vuonna 215 legioona oli lähteissä viimeisen kerran, jolloin se oli taas Juudeassa. == Lähteet == * == Aiheesta muualla == * * * * Luokka:Roomalaiset legioonat
Pohjois-Norja

Pohjois-Norja () on Norjan pohjoisin maantieteellinen alue, joka koostuu kolmesta läänistä: Nordlandista, Tromsista ja Finnmarkista. Alueen pinta-ala 112 946 km² on yli kolmasosa maan mannerpinta-alasta (34,9 %). 1. lokakuuta 2007 alueella asui 461 399 asukasta (9,8 % maan väkiluvusta). Pohjois-Norjaa leimaavat asutusten väliset suuret etäisyydet, väestötiheyden ollessa 4,1/km² (koko maassa 14,6/km²). == Piirit == Pohjois-Norja on perinteisesti jaettu viiteen piiriin: *Helgeland *Lofoten *Ofoten *Salten *Vesterålen Luokka:Norjan alueet
Cutty Sarkin asema

Cutty Sark on asema Docklands Light Railwayllä Lontoon Greenwichin kaupunginosassa Thames-joen alittavan tunnelin eteläpuolella 20 metriä maanpinnan alapuolella. Aseman nimi juontuu läheisestä museoidusta Cutty Sark -laivasta ja joskus kartoissa aseman nimessä mainitaan myös lähellä sijaitseva Greenwichin observatorio. Samassa puistossa sijaitsee myös Queen’s House. Asema avattiin 3. joulukuuta 1999, kaksi viikkoa myöhemmin kuin muut Mudchuten ja Lewishamin välisen laajennuksen asemat. Cutty Sark sekä muut Bankin ja Lewishamin välillä olevat asemat tullaan remontoimaan vuoteen 2009 mennessä mahdollistamaan kolmen yksikön pituisten junien pysähtymisen. Kuva:Cutty Sark DLR station entrance.jpg|Aseman sisäänkäynti. Kuva:TBM Cutter Head at Cutty Sark DLR station.jpg|Osa Thamesin alittavan tunnelin rakennustöissä käytettyä kalustoa asemalla. == Lähteet == ==Aiheesta muualla== * Cutty Sarkin asema Lontoon liikennelaitoksen sivuilla Luokka:Docklands Light Railwayn asemat Luokka:Greenwichin rakennukset ja rakennelmat
Jari Kettunen

Jari ”Kepa” Kettunen (s. 3. toukokuuta 1962) on suomalainen rumpali ja laulunkirjoittaja. Hän soittaa lisäksi erilaisia lyömäsoittimia, sähkökitaraa sekä laulaa taustoja. == Koulutus ja pedagogin työ == Kettunen opiskeli rumpujensoittoa Pop & Jazz Konservatoriossa ja lyömäsoittimia Kuopion musiikkiopistossa. Hän on toiminut sittemmin rumpujensoiton opettajana Metropolia Ammattikorkeakoulussa ja Porvoon musiikkiopistossa. == Yhtyeet == Kettunen soittaa muuan muassa Riku Niemi Orchestrassa, Laura Sippola &Tuki; -yhtyeessä, Tijuana Taxissa, Vantaan Viihdeorkesterissa, Aboriginal Pig Bandissa, Jukka Syrenius Bandissä sekä Heikki Salo Tulipalo -yhtyeessä. Kettunen on myös toiminut Wigwamin rumpalina vuodesta 1993,Wigwam at Tavastia, 2003 minkä lisäksi hän on soittanut Kari Tapion, Pave Maijasen, Honey B. and the T-Bonesin ja Kojon yhtyeissä.Aboriginal Pig Band Kettunen on myös studio-, TV- ja teatterimuusikko. Hän on ollut Agentsin vakituinen rumpali vuodesta 2014. ==Sooloprojektit== Kettunen julkaisi keväällä 2009 rautalanka- levyn Long Prairie River, joka sisältää 12 hänen omaa sävellystään.Long Prairie River Hän soittaa levyllä rumpujen lisäksi soolokitara-osuudet.Rumpali vääntää rautalankaa Albumin ohessa julkaistiin sarjakuvavihko, jonka kuvituksesta vastaa sivellinvedoin sarjakuvataiteilija Petteri Tikkanen.Petteri Tikkasen kuvituksia Levyn ensimmäinen kappale on "KGB", jonka rautalankayhtye The Shadows levytti aikanaan nimellä "FBI". Kettusen versio ei kuitenkaan ole Shadows-cover, vaan perkussio- ja tasavireinstrumenteille uudelleen sovitettu versio. Vuonna 2010 Kettunen sävelsi levylle jatkoa.Laura Sippola &Tuki; esittely == Tunnustuksia == *Kunniamaininta Modern Drummer -lehden Peart Drum Giveaway -kilpailussa vuonna 1987.Here's To The Winners, Peart Drum Giveaway Results, Modern Drummer, October 1987. *Vuonna 2009 Kettunen valittiin Gretsch-rumpuvalmistajan edustajaksi. *Vuonna 2010 Kettunen sai Vantaan orkesteri ry:n myöntämän tunnustuspalkinnon.Sepi Myllyrinne ja Kepa Kettunen palkittiin == Diskografia == * Kepa Kettunen: Long Prairie River (2009). Samsara Records SAMCD005 ===DVD:t=== * Vihdoinkin! / Kari Tapio, Paula Koivuniemi, Jorma Kääriäinen & RNO (2008) == Lähteet == == Aiheesta muualla == * Kepa Kettunen MySpacessa * Setti soimaan Kepa Kettusen johdolla * Kepa Kettunen soittamallaan Kesäyö-musiikkivideolla Luokka:Suomalaiset rumpalit Luokka:Suomalaiset sessiomuusikot Luokka:Suomalaiset lauluntekijät Luokka:Wigwamin jäsenet Luokka:Vuonna 1962 syntyneet Luokka:Elävät henkilöt
Martin Mutschmann

Martin Mutschmann (9. maaliskuuta 1879 – 14. helmikuuta 1947?) oli natsi ja Saksin valtion aluejohtaja (Gauleiter) toisen maailmansodan aikana Saksassa. Hän oli syntynyt Hirschbergissä Saalen alueella Thüringenissä. Mutschmann muutti lapsena perheensä kanssa Plaueniin Saksiin. Hän opiskeli taloustiedettä ja avasi oman nauhatehtaan Plaueniin. Ensimmäisessä maailmansodassa hän palveli länsirintamalla vuoteen 1916, jolloin hänet vapautettiin palveluksesta lääketieteellisin perustein. Sodan jälkeen hän oli varhainen osallistuja anti- semiittiseen järjestöön nimeltään Schutz und Trutz Bund. Hän oli paikallisen kansallissosialistisen liikkeen perustajia Plauenissa ja teki henkilökohtaisesti lahjoituksia pääkaupungin natsipuolueelle. Mutschmann joutui pois nauhatehtailijan uraltaan suuren laman seurauksena, mutta hän lahjoitti rahaa muihin bisneksiin, ja sai nopeasti suosiota natsien keskuudessa. Mutschmannista tuli Saksin Gauleiter 1925. Hän oli tässä virassaan toisen maailmansodan loppuun. Hänen poliittinen aktivisminsa keskittyi enemmän Saksin kuin koko Natsi-Saksan asioihin. Mutschmann oli intohimoisesti kiinnostunut saksilaisten taide-esineiden ja maalausten säilyttämisestä 30. tammikuuta 1933, natsien valtaannousun jälkeen, Mutschmann nimitettiin natsikuvernööriksi (Reichsstatthalter) Saksiin. Intohimoisena metsästäjänä hänen väitettiin olevan kiinnostuneempi harrastuksistaan kuin Saksin alueen hyvinvoinnista. Mutschmannia on syytetty siitä, ettei hän valmistanut Dresdenin kaupunkia sen hirveisiin pommituksiin 13.-15. helmikuuta 1945. 1\. toukokuuta 1945, Mutschmann oli Dresdenissä. Saksin Gauleiterina hän julisti kaupunkiin suruajan Adolf Hitlerin tehtyä itsemurhan 30. huhtikuuta 1945. 5. toukokuuta Mutschmann antoi ymmärtää että suurimittainen Saksan hyökkäys itärintamalla oli käynnistymässä. Kaksi päivää myöhemmin puna-armeija vangitsi hänet kun hän yritti paeta. Mutschmannin uskotaan kuolleen vankilassa Moskovassa 1947. Kuitenkin Albert Speerin mukaan, Mutschmann " . . . ajettiin melko kylmässä säässä alasti vaunuissa Dresdenin halki, ja sitten hakattiin kuoliaaksi." Luokka:NSDAP:n aluejohtajat
Leninsk

Leninsk voi tarkoittaa seuraavia asioita: * Leninsk, kaupunki Volgogradin alueella Venäjällä * Leninsk, Asakan kaupungin nimitys vuosina 1937–1991 * Leninsk, Baikonurin entinen nimitys * Leninsk, Taldomin kaupungin nimitys vuosina 1918–1929 * Leninsk, Türkmenabatin kaupungin nimitys vuosina 1924–1927 * Leninsk-Kuznetski, kaupunki Kemerovon alueella
Gundi Busch

Gundula ”Gundi” Johansson (o.s. Busch, 29. huhtikuuta 1935 Milano, Italia – 31. tammikuuta 2014 Tukholma, Ruotsi) oli saksalainen taitoluistelija. Hän aloitti luistelun nelivuotiaana. Busch ei yltänyt mitaleille naisten yksinluistelussa vuoden 1952 talviolympialaisissa Oslossa, vaan jäi kahdeksannelle sijalle. Vuonna 1954 hän kuitenkin oli sekä maailman- että Euroopan-mestari. Hän saavutti myös vuonna 1953 hopeaa maailmanmestaruuskilpailuissa ja Euroopan-mestaruuskilpailuissa. Busch toimi kilpauransa jälkeen pitkään valmentajana. == Yksityiselämä ja perhe == Busch oli naimisissa ruotsalaisen olympiamitalistijääkiekkoilija Gösta Johanssonin kanssa tämän kuolemaan asti. Gösta Johansson oli ruotsalaisen olympiamitalistijääkiekkoilijan Gustaf Johanssonin poika. == Lähteet == Luokka:Saksalaiset taitoluistelijat Luokka:Vuonna 1935 syntyneet Luokka:Vuonna 2014 kuolleet
Wanda Klaff

Wanda Klaff (6. maaliskuuta 1922 – 4. heinäkuuta 1946) oli SS-nainen ja keskitysleirivartija toisen maailmansodan aikana. Klaff syntyi Danzigissa saksalaisille vanhemmille Wanda Kalacinskina. Hän päätti koulunsa 1938 ja meni töihin tehtaaseen. Tätä kesti vuoteen 1942, jolloin hän nai Willy Gapesin ja ryhtyi kotiäidiksi. 1944 Wanda liittyi keskitysleirihenkilökuntaan Stuthofin Praustin alaleirillä (Pruszcz). Siellä Wanda syyllistyi monien vankien hyväksikäyttöön. 5. lokakuuta 1944 hän saapui Russoschinin alaleirille Stutthofiin (nykyään Pohjois-Puolaa). Siellä hän jatkoi vankien sadistista kohtelua. Hän pakeni leiristä alkuvuodesta 1945. 11. kesäkuuta 1945 Puolan viranomaiset pidättivät hänet, ja laittoivat vankilaan, jossa hän sairastui keuhkokuumeeseen. Hän joutui oikeuteen muiden SS-naisten kanssa. Väitetään että hän sanoi oikeudenkäynnissä: Hän sai kuolemantuomion vankien hyväksikäytöstä. Hänet hirtettiin 4. heinäkuuta 1946 Biskupia Gorka-kukkulalla lähellä Gdańskia. Luokka:SS-naisavustajat Luokka:Saksalaiset teloitetut Luokka:Sotarikoksista teloitetut Luokka:Vuonna 1922 syntyneet Luokka:Vuonna 1946 kuolleet
Estline

Estline oli virolais-ruotsalainen laivavarustamo. Yrityksen omistivat Viron valtio Estonian Shipping Companyn (ESCO) kautta sekä ruotsalainen Nordström & Thulin. Varustamo hoiti vuodesta 1990 vuoteen 2000 saakka yksinoikeudella Tallinnan ja Tukholman välistä matkustajaliikennettä. Vuonna 1998 Nordström & Thulin luopui varustamon omistajuudesta, ja näin Estlinestä tuli kokonaan virolainen yritys. Vuonna 2000 Estline yhdistettiin virolaiseen Tallink- varustamoon. Estline julistettiin konkurssiin kesällä 2001. Yhtiöllä oli velkaa 170 miljoonaa Viron kruunua. 28\. syyskuuta 1994 yhtiön autolautta M/S Estonia upposi Saaristomerellä. Onnettomuudessa kuoli 852 ihmistä. Vain 137 ihmistä pelastui. Estonian uppoaminen on rauhanajan pahin meriliikenneonnettomuus Euroopassa. == Laivasto == *M/S Nord Estonia (1990–1993) *M/S Maersk Friesland (1992–1993) *M/S Estonia (1993–1994, upposi Itämerellä vuonna 1994) *M/S Cap Canaille (1994) *M/S Donata (1994) *M/S Mare Balticum (1994–1996) *M/S Bore Song (1995) *M/S Nord Neptunus (1992–1994, 1995–1997) *M/S Regina Baltica (1996–2000) *M/S Cap Afrique (1996) *M/S Parchim (1996–1997) *M/S Bolero (1997) *M/S Baltic Kristina (1997–2000) *M/S Nord Neptunus (1998–1999) *M/S Transest (2000) == Lähteet == Luokka:Laivayhtiöt Luokka:Virolaiset yritykset Luokka:Estonian uppoaminen
Von Fieandt

Von Fieandt [fon 'fiːant] on suomalainen aatelissuku. Suku on lähtöisin Schwertestä Ruhrin alueelta Westfalenista. Hans Viant (k. 1525) saapui 1490-luvulla Tallinnaan ja liittyi Mustapäiden veljeskuntaan. Hänestä tuli raatimies 1508 ja Tallinnan pormestari 1519. Virossa nimi esiintyi myös muodoissa Viandt, Vieandt ja Fiant. Kornetti Albrecht Fieandt asettui 1600-luvun loppupuolella Ruotsin palvelukseen. Hänen poikansa Johan Henrik Fieandt palveli Savon jalkaväkirykmentissä majurina ja kaatui Lappeenrannan taistelussa 1741. Johan Henrikin seitsemän lasta korotettiin aatelissäätyyn ja introdusoitiin Ruotsin ritarihuoneeseen vuonna 1752 aatelisena sukuna numero 1920. Suomen Ritarihuoneen järjestäytyessä vuonna 1818 suku sai numeron 128. Vuodesta 1912 on suvun jäseniä asunut myös Ruotsissa. == Suvun jäseniä == * Johan Henrik Fieandt (1683–1741), majuri (ei aatelinen) * Otto Karl von Fieandt (1758–1825), kartantekijä, topografikunnan päällikkö, Johan Henrik Fieandtin pojanpoika * Eric Johan von Fieandt (1762–1810), eversti, varamaaherra, Johan Henrik Fieandtin pojanpoika * Otto Henrik von Fieandt (1762–1823), eversti, komensi ruotsalaisia joukkoja Suomen sodan Kokkonevan taistelussa,Fieandt, Otto Henrik von (1762–1823). Vänrikki Stoolin henkilöhahmojen elämäkerrat Kansallisbiografiassa. Johan Henrik Fieandtin pojanpoika * Erik Gustav von Fieandt (1807–1888), kenraalimajuri * Constantin von Fieandt (1820–1866), tilanomistaja ja valtiopäivämies * Robert Mauritz von Fieandt (1821–1890), lääninagronomi, tilanomistaja, Vierun ruukin perustaja * Karl Johan von Fieandt (1849–1925), professorin arvonimen saanut piirilääkäri * Bror Albert von Fieandt (1852–1894), juristi, virka- ja valtiopäivämies, Karl Johan von Fieandtin veli * Otto Alfred von Fieandt (1853–1929), maanmittari ja virka- ja valtiopäivämies * Carl Wilhelm Daniel von Fieandt (1855–1932), juristi, virka- ja valtiopäivämies * Arvid Harald von Fieandt (1873–1955), hammaslääkäri ja valtiopäivämies, Karl Johan von Fieandtin velipuoli * Halvar von Fieandt (1879–1936), korva-, nenä- ja kurkkutautien erikoislääkäri * Rainer von Fieandt (1890–1972), Suomen pääministeri vuosina 1957–1958. * Marta von Fieandt-Björkman (1895–1932), oopperalaulaja * Kai von Fieandt (1909–2000), Helsingin yliopiston psykologian professori. Avioliiton kautta sukuun on kuulunut muun muassa keramiikkataiteilija Dorrit von Fieandt, o.s. Flinkenberg (1927–2021). ==Katso myös== *Fieandt (täsmennyssivu) == Lähteet == ==Aiheesta muualla== * Fieandt, von
Sørlandet

Sørlandet on runoilija Vilhelm Kragin (1871–1933) 16. maaliskuuta 1902 Morgenbladet-lehdessä luoma käsite, jonka tarkoituksena oli profiloida Norjan eteläisin osa omaksi maantieteelliseksi alueekseen. Nykyisin Sørlandet-käsite samaistetaan usein Agderin alueen ja siihen kuuluvien Länsi-Agderin läänin ja Itä-Agderin läänin kanssa, mutta käsitteen määritys ei ole täysin yksiselitteinen. Länsi- ja Itä-Agderin läänien yhteenlaskettu pinta-ala on 16 434 km² (5,1 % Norjan mannerpinta-alasta) ja niissä asui 271 291 asukasta lokakuussa 2007. Siten se on ehdottomasti pienin neljään muuhun Norjan pääalueeseen, Østlandetiin, Vestlandetiin, Trøndelagiin ja Pohjois-Norjaan, verrattuna. Alueen suurin kaupunki on Kristiansand ja siellä sijaitsee 9 muuta kaupunkia ja 20 muuta kuntaa. Ennen vuotta 1902 Agder oli osa Vestlandetia ja esimerkiksi lehti Vestlandske Tidene ilmestyi Arendalissa, Itä-Agderin läänissä. Samaten Kristiansandin ja Stavangerin välisen rautatien nimenä oli Vestlandsbanen. Sørlandetia on kuvattu jopa henkisenä tai unenomaisena tilana, jonka Østlandetilta kotoisin olevat ihmiset ja Kristiansandista kotoisin olevat runoilijat ovat kehittäneet. Tällöin Sørlandet on olemassa vain kesällä ja auringonpaisteisella säällä, kattaen kapean rantakaistaleen merenrannikkoa, mikä jättäisi muun muassa Agderin sisämaa-alueet käsitteen ulkopuolelle. Sørlandet-termi tuli ensimmäistä kertaa sanakirjaan (Illustrert Norsk Konversationsleksikon) 1913 ja Kragiin viitattiin nimen keksijänä. Samana vuonna Stortinget nimesi Vestlandsbanenin uudelleen Sørlandsbaneniksi. Asia vaati äänestyksen, jonka tulos oli 83–40. Asian puolesta puhuivat kaikki Agderin kansanedustajat, jossa he painottivat, miten tärkeä alueen ihmisille on nimen kautta tuleva identiteetti. Heidän mielestään Agder pääsi myös liian huonosti esille valtionhallinnossa, luoden mielikuvan raja-alueesta, joka on "vähän Østlandia", "vähän Vestlandia". Joka tapauksessa ainakin seuraavat Agderin rannikkokaupungit lasketaan Sørlandetiin kuuluviksi: *Flekkefjord *Farsund *Lyngdal *Mandal *Kristiansand *Lillesand *Grimstad *Arendal *Tvedestrand *Risør == Piirit == Sørlandetiin on perinteisesti kuulunut kaksi piiriä: *Agder *Setesdal == Lähteet == Luokka:Norjan alueet Luokka:Agderin lääni
Izberbaš

Izberbaš (avaariksi, dargvaksi, kumykiksi, lakiksi, lezgiksi, tabasaraniksi ja ) on kaupunki Dagestanin eteläosassa Venäjällä. Se sijaitsee Kaspianmeren rannalla 56 kilometriä pääkaupungista Mahatškalasta etelään. Asukasluvun kehitys Vuosi Asukasluku 1959 11 200 1989 28 122 2002 39 365 2010 55 646 == Historia == Izberbaš perustettiin asutuskeskukseksi öljyntuotantoalueelle. Kaupunki siitä tuli vuonna 1949. ==Lähteet== Luokka:Dagestanin kaupungit
Ashikaga Yoshimasa

Ashikaga Yoshimasa (1436–1490) oli Ashikaga-shōgunaatin kahdeksas shōgun, joka hallitsi Japania vuosina 1449–1473. Yoshimasan hallituskaudella japanilainen kulttuuri kehittyi monipuolisesti: teeseremonian ja ikebana-kukkienasettelun taidot kukoistivat. Yoshimasa tuki myös nō-teatteria. Buddhalaisuus vaikutti tuon ajan kulttuuriin paljon. Yoshimasa ei saanut perillistä, joten hän nimesi nuoremman veljensä seuraajakseen. Pian tämän jälkeen hänen vaimonsa kuitenkin synnytti pojan. Syttyi Ōnin-sota eli vallanperimyssota veljen kannattajien ja pojan kannattajien välille. Seuraajaksi tuli Yoshimasan poika, mutta tämän jälkeen shoguniksi nousi veljenpoika, joten veli-puolue sai jonkinlaisen hyvityksen.Yamasa Institute Eläkkeelle vetäytyesään Yoshimashi rakennutti Kioton itälaidalle asunnokseen Hopeisen paviljongin. Hänen kuoltuaan se muutettiin temppeliksi, samoin kuin isoisä Ashikaga Yoshimitsun rakennuttama Kultainen paviljonki. Temppeli on yksi Unescon maailmanperintökohteista Kiotossa. == Lähteet == Luokka:Shōgunit
Saari (Mäntsälä)

Saari on kylä Mäntsälän pohjoisosassa. Kylällä asuu n. 300 ihmistä (2009). Saarella on kauppa ja alakoulu. Syksyllä 2013 Saarelle valmistui uusi koulu, johon yhdistettiin Kaukalammen ja Levannon koulut. Saaren kartanossa toimii nykyisin Keudan ammattioppilaitos, jossa koulutetaan muun muassa maatalous- ja puutarha-alan ammattilaisia. Kartanossa toimii myös Helsingin yliopiston Kliinisen tuotantoeläinlääketieteen osaston toimintoja. Saaren kartanossa toiminut Saaren Tulitikkutehdas oli Mäntsälän suurin tulitikkutehdas.Mäntsälän historia. 2 Mäntsälän kunta, 1993 ==Lähteet== == Aiheesta muualla == * Mäntsälän Saari Kotisivu * Saari Mäntsäläseura Luokka:Mäntsälän kylät
PPP

Lyhenne PPP tarkoittaa: * ostovoimapariteetti, * Pakistanin kansanpuolue, , pakistanilainen puolue * Phak Phalang Prachachon, thaimaalainen puolue * Pirkka-Pekka Petelius, suomalainen viihdetaiteilija * Point-to-Point Protocol, tietoliikenneprotokolla * polkupyöräpataljoona * polyfenyleeni, polymeeri * elinkaarimalli, , hankintamalli * pustulosis palmoplantaris, ihotauti * YleX -radiokanavan aamuohjelma PPP
Bender

BenderLaw 764-XV from December 27, 2001 on administrative-territorial organisation of the Republic of Moldova myös Tighina (, , ) on kaupunki Moldovasta erkautuneessa Transnistriassa Dnestrin oikealla rannalla. Benderin kaupunkipiirin väkiluku sisälsi 91 882 kaupunkilaista (kaupunki) ja 6 844 läheisen maaseudun asukasta (2014). Vuosikymmen aiemmin suoritetussa väestönlaskennassa asukasluku oli 105 010, joista kaupunkilaisia oli 97 027 ja maaseudulla asui 7 983 ihmistä (2004). == Historia== Kaupunki on mainittu ensimmäisen kerran 1408 kirkkoslaaviksi nimellä Tjagjanakatša (Тягянакача).Istorie - Cetatea Tighina moldova.md, viitattu 1.2.2015 Vuonna 1538 Turkin sulttaani Suleiman Suuren joukot valloittivat sen, ja se sai nimen Bender ja linnoituskaupungin aseman. Kaupunkiin rakennettiin linnoitus, jonka venäläiset valloittivat 1770, 1789 ja 1806 maiden välisessä sodassa. Viimeisen sodan jälkeen kaupunki liitettiin 1812 Bessarabian kuvernementtiin. Vuonna 1818 kihlakuntakaupunki. Tighina oli osa Moldovan demokraattista tasavaltaa 1917–1918, minkä jälkeen se kuului Romaniaan 1918–1940. Molotov–Ribbentrop- sopimuksen nojalla kaupunki liitettiin Moldovan SNT:aan ja Neuvostoliittoon 1940. Vuosina 1941–1944 saksalais-romanialainen miehitys, kaupunki tuhoutui suurelta osin. Neuvostojoukkojen vapauttamaksi 23. elokuuta 1944. Moldovan itsenäistyttyä 1991 Transnistria irtautui siitä 1992 sodassa. Sodan kiivaimmat taistelut käytiin Benderissä. Aselepoon päättynyt konflikti on jäänyt toistaiseksi ratkaisemattomaksi. Kuva:Transnistrienfortress.jpg|Linnoitus Dnestrin äärellä. Kuva:Станция Бендеры 1 - Донор.jpg|Rautatieasema Bender-1. Kuva:Станция Бендеры 2 - Донор.jpg|Rautatieasema Bender-2. Kuva:Bus station in Bender 10.JPG|Benderin linja-autoasemaa. Kuva:Ул. Ленина.jpg|Ul. Leninaa kaupungin keskustassa. Kuva:Bazar v Benderah.jpg|Keskustori. Kuva:Preobrajenskii sobor v Benderah.jpg|Katedraali. Kuva:Bender Fortress. Church 04.JPG| Kirkko. Kuva:In the neighborhood of Bender (1980). (9484740914).jpg| Muistomerkki Venäjän keisarikunnan kunniasta Bessarabiassa (Moldovan SNTL, 1980). == Lähteet == ==Aiheesta muualla== Luokka:Moldovan kaupungit Luokka:Transnistria
Rose Troche

Rose Troche (s. 1964 Yhdysvallat) on elokuva- ja televisio-ohjaaja, -tuottaja ja -käsikirjoittaja. Hän kasvoi Chicagossa puertoricolaisperheessä. Hän kävi vähän aikaa elokuvakoulua, ja aloitti uransa tekemällä lyhytelokuvia ja -videoita. Trochen puoliso on kirjoittaja-ohjaaja Cherien Dabis, joka on kuului L-koodin kirjoittajaryhmään sarjan kolmannella kaudella. ==Elokuvat== Trochen ensimmäinen ohjaus oli lesborakkaustarina Go Fish. Se sai ensi-iltansa Sundance-elokuvafestivaaleilla 1994. Elokuvan apulaiskäsikirjoittajana ja -tuottajana oli Guinevere Turner, joka oli tuolloin Trochen tyttöystävä. Hänen seuraava merkittävä elokuvansa oli Bedrooms and Hallways (1998), joka käsitteli miesten seksuaalisuutta. Troche on myös ohjannut elokuvan Tulevaisuus on huomenna (The Safety of Objects, 2001), joka oli muokattu A. M. Homesin novelleista ja keskittyi heteroseksuaaliseen rakkauteen esikaupunkialueella. ==Televisio== Trochen televisiotyö on yhtä laajamittaista kuin hänen elokuvatyönsäkin. Hän on ohjannut jakson HBO:n suosittuun draamasarjaan Mullan alla, ja ohjannut ja käsikirjoittanut Showtimen sarjaa L-koodi kolmen kauden ajan. Troche on toiminut sarjojen apulaistuottajana ja edennyt sitten johtavaksi tuottajaksi. Hän on myös laajentanut kirjoitus- ja ohjauskrediittejään kirjoittamalla jakson South of Nowhere -sarjaan ja ohjaamalla jakson Touching Evil -sarjaan. ==Lähteet== ==Aiheesta muualla== * * Rose Troche Glbtq-sivustolla Luokka:Yhdysvaltalaiset elokuvaohjaajat Luokka:Yhdysvaltalaiset elokuvatuottajat Luokka:Yhdysvaltalaiset elokuvakäsikirjoittajat Luokka:Yhdysvaltalaiset televisio-ohjaajat Luokka:Yhdysvaltalaiset televisiotuottajat Luokka:Yhdysvaltalaiset televisiokäsikirjoittajat Luokka:Vuonna 1964 syntyneet Luokka:Elävät henkilöt
Kallirrhoe (mytologia)

Kallirrhoe (, ), usein Kallirhoe (), oli kreikkalaisessa mytologiassa useamman eri nymfin nimi. __NOTOC__ == Okeanidi == Kallirrhoe oli okeanidi, Okeanoksen ja Tethyksen tytär. Hänen puolisonsa oli Khrysaor, jolle hän synnytti Geryonin.Hesiodos, Theogonia ('Jumalten synty') 270–294 (engl. käännös)Hesiodos, Theogonia ('Jumalten synty') 979–983 (engl. käännös)Apollodoros, Bibliotheke ('Kirjasto') 2.5.10 (engl. käännös) Hesiodos mainitsee hänen lapsekseen myös Ekhidnan.Hesiodos, Jumalten synty ('Theogonia') 295–305 (engl. käännös) Samoin hänen mainitaan Neiloksen puolisoksi, ja heidän pojakseen Khione, ja toisaalta hänen kerrotaan synnyttäneen Poseidonille Minyaan. == Troijan najadi == Kallirrhoe oli Troijassa sijainneen lähteen najadi. Hänet mainitaan Skamandroksen tyttäreksi, joka meni naimisiin Troksen, Troijan kuninkaan, kanssa synnyttäen tälle Ganymedeen, Iloksen, Assarakoksen ja Kleopatran.Apollodoros, Bibliotheke ('Kirjasto') 3.12.2 (engl. käännös) == Akarnanian najadi == Kallirrhoe oli Akarnanian lähteen najadi ja Akhelooksen tytär. Hän nai Alkmaionin, ja sai tämän kanssa lapset Amfoteroksen ja Akarnanin. Pian tämän jälkeen alkoi himoita Harmonian kaulanauhaa, ja sai miehensä vastentahtoisesti lupautumaan hakemaan sen hänelle Fegeiasta uhkaamalla muuten jättää tämän. Kuningas Fegeuksen pojat kuitenkin murhaasivat Alkmaionin isänsä käskystä tämän kuultua Alkmaionin aikovan viedä kaulanauhan puolisolleen.Apollodoros, Bibliotheke ('Kirjasto') 3.7.5 (engl. käännös) Tällöin Kallirrhoe, jolla oli suhde Zeuksen kanssa, anoi tätä, että hänen poikansa varttuisivat heti täysikasvuisiksi. Zeus vastasi pyyntöön, ja Kallirrhoe pojat tappoivat ensin isänsä murhaajat ja myöhemmin myös Fegeuksen itsensä.Apollodoros, Bibliotheke ('Kirjasto') 3.7.6 (engl. käännös)Pausanias, Periegesis tes Hellados ('Kreikan kuvaus') 8.24.9 (engl. käännös). == Lähteet == Luokka:Najadit Luokka:Okeanidit
Arto Tukio

Arto Tukio (s. 4. huhtikuuta 1981 Tampere) on suomalainen uransa lopettanut jääkiekkopuolustaja. Hän on Tampereen Ilveksen kasvatti ja edusti seuraa suurimman osan uraansa. Tukio pelasi urallaan myös kaksi kautta Helsingin Jokereissa ja kolme Ruotsin Elitserienin Frölunda Indiansissa. == Ura == Tukio aloitti liigauransa Ilveksessä kaudella 1999-2000 ja viihtyi tamperelaisseurassa kolmen kauden ajan ennen kuin siirtyi Jokereihin kaudeksi 2002-2003\. Syksyllä 2004 uudeksi osoitteeksi tuli Göteborg ja Frölunda Indians. Kolmen Elitserien-kauden jälkeen Tukio palasi kasvattajaseuraansa kaudeksi 2007-2008. Tukio voitti Ilveksessä SM-pronssia vuonna 2001 ja Elitserienissä kultaa 2005 ja hopeaa 2006. Tukion ura päättyi päävammaan vuonna 2013. == Vahvuudet ja heikkoudet == Vuonna 2007 tehdyn arvion mukaan Tukiota pidettiin monipuolisena puolustajana. Hän liikkui hyvin ja osasi lukea peliä. Kiekolliset taidot riittivät suureen rooliin myös hyökkäyspäässä, mutta laukaus ei Tukiolla ollut huippuluokkaa. Häntä oli moitittu myös liiasta itsevarmuudesta. == Yksityiselämä == Tukiolla on Maria Heleniuksen kanssa kaksi lasta. == Tilastot == 1999–2000 Hermes I-divisioona 1 0 0 0 0 – – – – – JMM 7 3 3 6 6 Ilves SM-liiga 42 2 1 3 20 3 0 0 0 0 2000–2001 Ilves SM-liiga 43 5 10 15 26 7 2 1 3 4 2001–2002 Ilves SM-liiga 47 8 9 17 28 3 0 1 1 0 2002–2003 Jokerit SM-liiga 49 6 10 16 26 9 0 1 1 4 2003–2004 Jokerit SM-liiga 54 4 12 16 10 – – – – – 2004–2005 Frölunda HC Elitserien 48 1 7 8 20 13 0 2 2 20 2005–2006 Frölunda HC Elitserien 38 4 6 10 71 17 1 3 4 22 2006–2007 Frölunda HC Elitserien 50 2 8 10 36 – – – – – 2007–2008 Ilves SM-liiga 52 6 22 28 64 9 0 3 3 10 2008–2009 Ilves SM-liiga 51 6 12 18 26 2 0 0 0 0 2009–2010 Ilves SM- liiga 32 0 5 5 38 – – – – – 2010–2011 Ilves SM-liiga 32 4 5 9 51 4 0 0 0 4 LeKi Mestis 1 0 0 0 0 – – – – – 2011–2012 Ilves SM-liiga 44 1 6 7 26 – – – – – 2012–2013 Ilves SM-liiga 51 1 5 6 32 – – – – – 11 kautta yhteensä SM-liiga 497 43 97 140 347 37 2 6 8 22 3 kautta yhteensä Elitserien 136 7 21 28 127 30 1 5 6 42 == Lähteet == == Aiheesta muualla == * * Luokka:Suomalaiset jääkiekkoilijat Luokka:New York Islandersin varaamat pelaajat Luokka:Vuonna 1981 syntyneet Luokka:Elävät henkilöt
Kallisto

Kallisto tai Callisto voi viitata ainakin seuraaviin: * Kallisto, kreikkalaisen mytologian nymfi * Kallisto, Jupiterin kuu * 204 Kallisto, asteroidi * Callisto, miinaajakoiden heimon perhossuku * Callisto, suomalainen post-metal-yhtye * Callisto, Eclipse (IDE) -ohjelmointiympäristön version 3.2 koodinimi * Callisto, Marvel-kustantamon sarjakuvahahmo.
Haley Ramm

Haley Michelle Ramm (s. 26. maaliskuuta 1992 Collin County, Texas) on yhdysvaltalainen näyttelijä. Hän näytteli muun muassa nuorta Jean Greyta elokuvassa X-Men – viimeinen kohtaaminen ja Gwenia elokuvassa Ben 10: Race Against Time. ==Ura== Ramm kiinnostui tanssimisesta jo 3-vuotiaana ja oltuaan 7-vuotias hän teki omat koreografiansa freestyle tansseihinsa koulunsa kyky esityksissä. Pidettyään esiintymisestä Ramm ryhtyi opiskelemaan näyttelemistä, jonka aikana opettajat suosittelivat hänen vanhemmilleen agentin etsimistä. Tämän Ramm myös sai nopeasti ja 7-vuotiaana hän koe-esiintyi televisiomainoksiin ja elokuviin Texasissa. Texasin pienen elokuva markkinan vuoksi Ramm muutti äitinsä kanssa Los Angelesiin 11-vuotiaana. Esiinnyttyään Dell Computersin ja Hasbron mainoksissa, Ramm teki ensi esiintymisensä elokuvassa Ranskalainen korvapuusti, jonka jälkeen hänet nähtiin televisiosarjassa CSI vuonna 2004, sekä elokuvassa Seventy-8. Tämän myötä Ramm on tehnyt vierasesiintymisiä televisiosarjoissa, kuten Saman katon alla, CSI: Miami ja Teho-osasto ja esiintyi pienessä roolissa ensimmäisessä suurelokuvassaan X-Men: Viimeinen kohtaaminen. Seuraavana vuonna hän oli pääosassa elokuvassa Ben 10: Race Against Time, josta Ramm huomioitiin Young Artist -ehdokkuudella. == Aiheesta muualla == * Haley Ramm Online * Haley Ramm fanisivusto Luokka:Yhdysvaltalaiset televisionäyttelijät Luokka:Vuonna 1992 syntyneet Luokka:Elävät henkilöt
Rastas (yhtye)

Rastas on oululainen vaihtoehtorockyhtye, joka toimi vuodesta 1994 vuoteen 1998 ja on jatkanut musisointia vuodesta 2018. Yhtyeen perustivat Electric Blue Peggy Sue and the Revolutionions from Mars -yhtyeen Ray Katz (Esa Nissi) ja Pasi Aikio yhdessä islantilaisen Ari Eldonin kanssa.Rastas lehahtaa tänään Tukikohtaan ValveLiven merkeissä Ou­lu­lais-is­lan­ti­lai­nen Rastas sin­koi­lee mu­sii­kil­li­sel­la mat­kal­laan lai­das­ta laitaan gen­re­ra­jois­ta vä­lit­tä­mät­tä Yhtye julkaisi vain yhden EP:n, Voltti, jonka lisäksi kolme yhtyeen kappaletta julkaistiin kokoelmalevyllä Yllättäviä kohtaamisia. Rastas koottiin uudelleen kesällä 2018 Ari Eldonin muutettua takaisin Suomeen. Samassa yhteydessä Pasi Aikion tilalle tuli Mikko Futu Heikkinen. ==Diskografia== * Yllättäviä kohtaamisia (kokoelma CD/LP, 1996) : Lumihiutale / Gutro / Peilikuva : Muut levyllä soittavat artistit ovat Can Can Heads, Brüssel kaupallinen, Circle, Jimi Tenor ja Worms * Voltti (CD-EP, 1996) : Nousen ilmaan / Hehku / Puhetta / Väärä kuningas / Yhtälö / Härveli == Lähteet == Luokka:Suomalaiset alternative rock -yhtyeet
Tommi Hänninen

Tommi ”Tex” Hänninen (s. 1968) on suomalainen sarjakuvataiteilija ja graafikko. Hänet tunnetaan muun muassa töistään Like Kustannuksen ja Johnny Kniga -kustantamon graafikkona sekä Bunnyduck-sarjakuvistaan, joissa seikkaileva hahmo, pupuankka, on esiintynyt muun muassa television EVVK- ohjelman alkutunnuksessa, Femmagaalan ulkoasussa ja Helsingin Sanomien Nyt- liitteessä. Hänninen on myös piirtänyt kansikuvituksia useille artisteille, muun muassa Hybrid Childrenille ja The 69 Eyesille. == Sarjakuva-albumit == * * == Aiheesta muualla == * Tommi Hänninen . Luokka:Suomalaiset sarjakuvantekijät Luokka:Vuonna 1968 syntyneet Luokka:Elävät henkilöt
Andrea Fortunato

Andrea Fortunato (26. heinäkuuta 1971 Salerno – 25. huhtikuuta 1995 Perugia) oli italialainen jalkapalloilija, pelipaikaltaan puolustaja. Fortunato edusti seuratasolla Comoa, Pisaa, Genoaa ja Juventusta. Italian maajoukkueessa hän pelasi yhden ottelun. Fortunato kuoli leukemiaan. == Aiheesta muualla == * In ricordo di Andrea Fortunato Luokka:Italialaiset jalkapalloilijat Luokka:Vuonna 1971 syntyneet Luokka:Vuonna 1995 kuolleet